Institutul Național pentru

Pregătirea și Perfecționarea Avocaților

***CONSILIUL DE CONDUCERE***

**HOTĂRÂREA NR. 6**

**privind Examenul de absolvire a cursurilor de pregătire profesională inițială organizate în anul 2019 în cadrul I.N.P.P.A. / Centrelor teritoriale ale I.N.P.P.A.**

**11 octombrie 2019**

Având în vedere dispozițiile Legii nr. 51/1995 privind organizarea şi exercitarea profesiei de avocat modificata prin Legea nr.25/2017 și republicată precum și ale Statutului profesiei de avocat,

Luând în considerare Hotărârea nr. 525/01.09.2012 a Consiliului UNBR privind adoptarea Regulamentului examenului de absolvire al Institutului Național pentru Pregătirea și Perfecționarea Avocaților,

Având în vedere datele stabilite pentru desfășurarea alegerilor prezidențiale în România (10 noiembrie și, respectiv, 24 noiembrie 2019), precum și necesitatea de a nu se restrânge în vreun fel drepturile electorale ale cursanților I.N.P.P.A.,

*Consiliul de Conducere al Institutului Național pentru Pregătirea și Perfecționarea Avocaților,*

**HOTĂRĂŞTE:**

**Art. 1.** –Se modifică datele stabilite prin Hotărârea nr. 2/17 mai 2019 a Consiliului de Conducere al I.N.P.P.A. pentru desfășurarea examenului de absolvire pentru avocații stagiari aflați în anul II de pregătire profesională inițială în cadrul I.N.P.P.A./Centrelor teritoriale ale I.N.P.P.A. precum și pentru avocații stagiari care nu au promovat examenul de absolvire a I.N.P.P.A. în sesiunile anterioarem după cum urmează:

* Examinarea candidaților la probele orale se va face începând cu data de **4 noiembrie 2019**;
* Proba scrisă se va susține la data de **17 noiembrie** **2019, cu începere de la ora 10.00.**

**Art. 2.** – Toate celelalte prevederi ale Hotărârii nr. 2/17 mai 2019 a Consiliului de Conducere al I.N.P.P.A. rămân neschimbate.

**Art. 3.** – (1) Prezenta hotărâre va fi afișată pe pagina web a I.N.P.P.A. – [www.inppa.ro](http://www.inppa.ro/), va fi comunicată Centrelor teritoriale ale I.N.P.P.A. şi Uniunii Naționale a Barourilor din România.

(2) Dispozițiile prezentei Hotărâri se completează cu dispozițiile Regulamentului privind organizarea și desfășurarea examenului de absolvire a Institutului Național pentru Pregătirea și Perfecționarea Avocaților adoptat prin Hotărârea nr. 525/01.09.2012 a Consiliului U.N.B.R.

**CONSILIUL DE CONDUCERE AL I.N.P.P.A.**